গতকাল উদ্বোধন করা দুটি প্রকল্পের একটি ছিল ৫০০ মেগাওয়াট বিদ্যুৎ বাংলাদেশের আমদানি নিয়ে। পশ্চিমবঙ্গের বহরমপুর গ্রিড থেকে কুষ্টিয়ার ভেড়ামারার আন্তঃবিদ্যুৎ সংযোগ গ্রিডের উদ্বোধন করেন দুই প্রধানমন্ত্রী। শেখ হাসিনা বিদ্যুৎ ও জ্বালানি খাতে সহযোগিতার অংশ হিসেবে বাংলাদেশের জাতীয় গ্রিডে আরো ১ হাজার মেগাওয়াট বিদ্যুৎ প্রত্যাশা করেন। নিজ দেশের প্রধানমন্ত্রী নরেন্দ্র মোদির সঙ্গে বৈরিতার সম্পর্কে থাকা তৃণমূল কংগ্রেস নেত্রী মমতা বলেন, ‘হ্যাঁ, আমি রাজি আছি। গভর্নমেন্ট ওইদিক থেকে ক্লিয়ারেন্স দিলেই আমরা করে দেব। কাজে লাগলেই ভালো।’